****

|  |  |
| --- | --- |
| **REPUBLIKA HRVATSKA** **OSNOVNA ŠKOLA DOMOVINSKE ZAHVALNOSTI** Ulica Josipa Jovića 2, 22300 Knin **KLASA: 372-02/24-01/2 URBROJ: 2182-27-01-24-2** Knin,24.10.2024. godine |  |

 Na temelju članka 72. Statuta Osnovne škole Domovinske zahvalnosti, KLASA: 003-05/19-01/1 URBROJ: 2182/01-19/05-01, odnosno izmjena i dopuna Statuta Osnovne škole Domovinske zahvalnosti, a sukladno odredbama Zakona o zakupu i kupoprodaji poslovnog prostora, odredbama Odluke o uvjetima i načinu korištenja imovine školskih ustanova Šibensko-kninske županije i Odluci školskog odbora o sklapanju ugovora sa zainteresiranim subjektima vezano za zakup velike i male školske sportske dvorane, definiranju uvjeta javnog poziva za potrebe postavljanja aparata za kavu i ostalih toplih napitaka te sklapanju ugovora, KLASA: 007-04/24-02/13 URBROJ: 2182-27-01-24-7, Povjerenstvo za provedbu javnog natječaja r a s p i s u j e

**JAVNI POZIV**

**za davanje u zakup prostora zbornice škole**

**za postavljanje aparata za kavu i ostalih toplih napitaka**

 **PREDMET**

 **Predmet javnog poziva** je davanje u zakup dijela prostora zbornice Osnovne škole Domovinske zahvalnosti na adresi Josipa Jovića 2, Knin, OIB: 87693827782, čest. zem. 3141/101 (u daljnjem tekstu – Škola), prvi kat, lijevo od ulaza u zbornicu, kut kraj prozora zbornice, za potrebe postavljanja jednog aparata za kavu i ostale tople napitke (u daljnjem tekstu – aparat), i to prema površini prostora kojeg zauzima aparat, a koja prema izračunu iznosi **0.3 m2**, s priključkom električne energije (u daljnjem tekstu – Poziv).

 Instalacija aparata, održavanje i servisiranje ide na trošak ponuditelja.

 Aparati moraju biti zdravstveno i tehnički ispravni za rad i korištenje.

 Ponuditelj je dužan održavati higijenske uvjete aparata u skladu s pozitivnim sanitarno-higijenskim propisima te je odgovoran za njihov ispravan rad.

 Djelatnici ponuditelja koji dolaze u dodir s aparatima moraju imati uredne zdravstveno-sanitarne isprave.

**MINIMALNI POČETNI IZNOS ZAKUPNINE**

 Minimalni početni iznos zakupnine za smještaj jednog aparata iz točke I. ovog Poziva iznosi **50 eura mjesečno (bez PDV-a).**

 Režijski troškovi uračunati su u iznos zakupnine.

 Ponuditelj u cijelosti snosi troškove nastale održavanjem i servisiranjem aparata, te se obvezuje kvarove i zastoje otkloniti u roku od 24 sata od dojave kvara, a iznimno u roku od 48 sati, ukoliko se radi o većem kvaru.

 Plaćanje zakupnine je najkasnije do 15-og u mjesecu za prethodni mjesec, po izdanom računu od strane računovodstva Škole.

**III.**

**VRIJEME ZAKUPA**

 Prostor za aparate daje se u zakup na određeno vrijeme, za razdoblje od **01.11.2024. do 30.09.2025. godine**.

 Pravo sudjelovanja imaju sve pravne i fizičke osobe (obrtnici).

**IV.**

**UVJETI NATJEČAJA**

 Aparat moraju zadovoljiti minimalne tehničke karakteristike, i to:

- više mogućnosti odabira toplih napitaka na bazi instant kave, espresso kave, mlijeka, čokolade, čaja, odnosno u ponudi obvezno moraju nuditi pripravljene napitke: instant kava, espresso kava, kava s mlijekom, cappuccino, čokoladni napitak, čaj i druge mogućnosti uz doziranje šećera,

- različite vrste naplatnih sustava koje u potpunosti mogu zadovoljiti korisnike: sustav naplate kovanicama i/ili papirnatim novcem, uz obavezni povrat razlike novca,

- nije dopuštena ponuda alkoholnih i energetskih pića.

**V.**

**SADRŽAJ PONUDE**

Pisane ponude za sudjelovanje u Pozivu moraju sadržavati:

* ime, prezime, OIB i adresu prebivališta za fizičke osobe (obrtnike), odnosno naziv tvrtke, OIB, adresu

sjedišta tvrtke, ime i prezime osobe ovlaštene za zastupanje (za pravne osobe), *u proizvoljnoj formi*

* presliku osobne iskaznice za fizičke osobe, odnosno presliku izvatka iz sudskog registra za pravne osobe,

odnosno obrtnice za fizičke osobe (obrtnike) (izvadak iz sudskog registra i obrtnica ne smiju biti stariji od 3 mjeseca, od dana objave ovog Poziva, osim u iznimnim slučajevima o čemu odlučuje Povjerenstvo),

* jasno navedenu visinu ponude mjesečne zakupnine za jedan aparat izražene u eurima (bez PDV-a), *u proizvoljnoj, jasnoj i nedvosmislenoj formi*
* potvrdu nadležnog tijela o izvršenoj obvezi plaćanja poreza i doprinosa za mirovinsko i zdravstveno osiguranje, ne stariju od 30 dana, od dana objave ovog Poziva,
* prodajni asortiman aparata koji se namjerava ponuditi s pripadajućim jediničnim cijenama,
* kontakt podatke ovlaštene osobe ponuditelja (broj mobitela, mail adresa), *u proizvoljnoj formi.*

 Pravo prednosti za sudjelovanje u Pozivu, sukladno odredbama Zakona o zakupu i kupoprodaji poslovnog prostora („NN“, br. 125/11, 64/15, 112/18), ostvaruju osobe iz članka 132. Zakona o hrvatskim braniteljima iz Domovinskog rata i članovima njihovih obitelji („NN“, br. 121/17, 98/19 i 84/21, 156/23), ako se u svojoj prijavi na Poziv pozovu na to pravo, ako udovolje uvjetima natječaja i najpovoljnije ponude, te ako nisu u zakupu drugog poslovnog prostora, neovisno po kojoj osnovi je ostvaren.

 Ponuditelji koji se pozivaju na pravo prednosti u ponudi za Poziv moraju dostaviti dokument/e kojima dokazuju odgovarajući status za ostvarivanje prava prednosti pri zakupu poslovnog prostora, sukladno propisima koji reguliraju navedenu materiju.

**VI.**

**ROK ZA DOSTAVU PONUDE**

 Rok za podnošenje ponuda je 6 dana od dana objave Poziva, bez obzira na način dostave, odnosno rok počinje teći od **24.10.2024. i traje do 30.10.2024. godine**.

 Poziv se objavljuje na oglasnoj ploči i na mrežnim stranicama Osnovne škole Domovinske zahvalnosti (https://os-domovinske-zahvalnosti-kn.skole.hr/javni-pozivi/).

Pisane ponude dostavljaju se zemaljskom poštom preporučeno ili neposredno predaju u tajništvo Školu, u zatvorenoj kuverti s naznakom **˝NE OTVARAJ – PONUDA ZA NATJEČAJ˝** na adresu:

**OSNOVNA ŠKOLA DOMOVINSKE ZAHVALNOSTI, Josipa Jovića 2, 22 300, Knin.**

 Do navedenog roka za dostavu (30.10.2024. godine), ponuda mora biti dostavljena i zaprimljena od strane Škole, **bez obzira na način dostave**.

 Ponuditelj snosi posljedice nepravovremene dostave njegove ponude.

 Ponude koje nisu zaprimljene u propisanom roku za dostavu ponude neće se evidentirati kao pristigle.

 Otvaranje ponuda će se održati dana **31.10.2024. godine u 10h** u prostorijama tajništva Osnovne škole Domovinske zahvalnosti, Josipa Jovića 2, 22 300 Knin.

 Otvaranje ponuda nije javno.

**VII.**

**ODABIR PONUDE**

 Najpovoljnijom ponudom smatrat će se ona ponuda koja, uz ispunjenje uvjeta iz Poziva, sadrži **najveći iznos ponuđene zakupnine (minimalni mogući ponuđeni iznos zakupnine je 50 eura mjesečno).**

 U slučaju da pristigne više ponuda s istim iznosom ponuđene zakupnine, nadmetanje se nastavlja između tih ponuditelja iskazivanjem većeg iznosa ponuđene zakupnine u pisanom obliku pred Povjerenstvom, i to na dan 31.10.2024. godine, o čemu će zainteresirani subjekti biti prethodno obaviješteni, nakon završenog postupka otvaranja ponuda.

 U slučaju da pristigne samo jedna valjana ponuda, ista može biti izabrana.

**VIII.**

**RAZLOZI ISKLJUČENJA PONUDE**

 Neće se razmatrati:

- nepravovremene i nepotpune ponude,

- ponude koje ne ispunjavaju uvjete iz Poziva,

- ponude fizičkih i pravnih osoba koje su dužnici po osnovi javnih davanja o kojima službenu evidenciju vodi Ministarstvo financija – Porezna uprava.

 Škola zadržava pravo poništiti Poziv ili dio Poziva, odnosno ne prihvatiti niti jednu ponudu bez posebnog obrazloženja.

**IX.**

**OBAVIJEST O ODABIRU ILI PONIŠTENJU**

 Odluka o davanju u zakup ili Odluka o poništenju Poziva će se svim sudionicima dati na znanje putem obavijesti na web stranice Škole na linku (<https://os-domovinske-zahvalnosti-kn.skole.hr/javni-pozivi/>).

**X.**

**SKLAPANJE UGOVORA**

 S ponuditeljem čija je ponuda odabrana kao najpovoljnija, ravnateljica Škole sklopit će ugovor o zakupu prostora za smještaj automata.

 Zakupnik s kojim će biti zaključen ugovor o zakupu prostora za smještaj automata ne može isti dati u podzakup, odnosno treba poštovati uvjete korištenja prostora sukladno zakonskim i podzakonskim aktima koji reguliraju navedenu materiju.

**XI.**

**ZAŠTITA OSOBNIH PODATAKA**

 U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakona o provedbi Opće uredbe o zaštiti podataka ( NN 42/18) prijavom na ovaj Poziv, odnosno dostavom ponude Školi prema navedenim uvjetima, ponuditelj daje privolu za prikupljanje i obradu osobnih podataka iz cjelokupne dokumentacije, a sve u svrhu pripreme, provedbe i realizacije predmeta Poziva.

Povjerenstvo za provedbu javnog poziva

Dostaviti:

* Oglasna ploča i web stranica Škole
* Pismohrana